  Майя Бывальцева 2-тӥ но 4-тӥ южтолэзе Ижкарысь «Петровский» вузкаронниын цирк праздник ортчоз. Со сярысь Удмуртиысь лулчеберетъя министерстволэн пресс-службаез ивортэ. 18 часын вузкаронниысь часэн площадкае Удмуртиысь кун цирклэн студиысьтыз, Сарапул ёросысь «Сюрприз» цирк коллективысь, Ижкарысь «Дебют» цирк коллективысь но «Арт-арена» цирк студиысь пинал артистъёс потозы, озьы ик Калык творчествоя элькун юртысь творчествоя коллективъёс. Ужрад Удмуртилэн кунлыкезлы 100 ар тырмонлы но Ижкарын 5-тӥ южтолэзе кутскись Цирк искусствоя калыккуспо фестивальлы сӥземын.  Тегъёс: Лулчеберет Ижкар Цирк Удмуртия пиналъёс  